बिग बॉस के घर में अनूप जलोटा को जसलीन ने किया खुलेआम किस, देखें वीडियो - IBTimes Hindi
सलमान खान के इस रियलिटी शो में 65 वर्ष के अनूप जलोटा और 28 वर्ष की जसलीन मथारू की जोड़ी पहले दिन से ही सुर्खियों में बनी रही है. वैसे भी अनूप जलोटा कई बार रोमांटिक हो जाते हैं, और जसलीन मथारू से बहुत ही प्यारी बातें भी करते हैं
भारत के सबसे अधिक चर्चित और विवादस्पद रियलिटी शो बिग बॉस 12 के ऑन एयर होने के बाद शो में हिस्सा लेने वाले कुछ नामों की चर्चाएं हमेशा खबरों में बनी रहती हैं. घर के अंदर एपिसोड में जोड़ियों की तरफ से दिए जाने वाले यातनाओं के बाद सिंगल्स ने बदला ले लिया. मगर इसी बीच किसी जोड़ी का रोमांस भी नजर आने वाला है. जी हां हम बात कर रहे हैं अनूप जलोटा और जसलीन मथारू की जोड़ी का. यह जोड़ी चंद सेकेंड के लिए ही सही घर के अंदर रोमांटिक माहौल बनाने में कामयाब रही.
सलमान खान के इस रियलिटी शो में 65 वर्ष के अनूप जलोटा और 28 वर्ष की जसलीन मथारू की जोड़ी पहले दिन से ही सुर्खियों में बनी रही है. वैसे भी अनूप जलोटा कई बार रोमांटिक हो जाते हैं, और जसलीन मथारू से बहुत ही प्यारी बातें भी करते हैं. अनूप कभी जसलीन से देर से आने की शिकायत करते हैं तो कभी कहते हैं कि वे मेकअप में ज्यादा समय लगा देती हैं. लेकिन जसलीन ने सबके सामने कुछ इस तरह अपने प्यार का इजहार किया.
शो की तरफ से जारी किए गए वीडियो में जआप देखेंगे कि जसलीन सबके सामने अनूप को किस करती हैं. दरअसल आज के एपिसोड में जसलीन वॉशरूम वाले एरिया में अनूप जी के पास आएंगी और कहेंगी मेरा एक चैलेंज है जो आपको पूरे दिन निभाना होगा. इस पर अनूप जी मुस्कुराते हुए हामी भर देते हैं.
इसके बाद जसलीन डार्क लिपस्टिक लगाकर अनूप जलोटा के माथे और गाल पर किस कर देती हैं. उनके चेहरे पर लिपस्टिक के निशान छप जाते हैं. जसलीन कहती हैं कि इन्हें आपको पूरे दिन चेहरे से हटाना नहीं है. इस पर अनूप जलोटा हंसते हैं. इस पर चुटकी लेते हुए करन कहते हैं कि एक और हो जाए. तो अनूप कहते हैं दो ही अच्छे हैं. इस पर अनूप कहते हैं कि किसी को अगर दूसरे गाल पर करना हो तो. इस पर करन होठों पर उंगली लगाते हुए कहते हैं कि अभी ये भी तो बचा है और सभी हंसने लगते हैं.